text: Ros til Ribe giver flere besøgende
  20 februar 2014 kl. 13.14
  Ribes anerkendelse som Europas smukkeste lille by vil betyde flere gæster i de gamle gader
  I foråret blev Ribe kåret til Danmarks anden smukkeste købstad, og i går blev byen så kåret som den smukkeste lille by i Europa.
  Foran Ronda i Spanien og Portree fra Skotland trak Ribe sig i går sejrrigt ud af konkurrencen. Og den sejr vil betyde flere gæster i seværdigheder som Ribe Domkirke, Vikingecenteret og også i byens butikker.
  - Jeg er helt overbevist om, at sejren vil give flere besøgende. Ikke bare på Ribe Kunstmuseum, men for alle attraktioner i byen, siger Dagmar Warming, museumsdirektør på Ribe Kunstmuseum til TV SYD.
  Hun får opbakning af lederen af det lokale Danhostel. Jeg tror helt afgjort på flere gæster. Det her det er jo en lang proces, men det er sådan noget folk tit har i baghovedet, hvor de tænker, at de lige skal forbi Ribe, fordi det har de set et eller andet. Det kan godt være, at de ikke han huske hvorfra de har set og hørt det, men det er i hvert fald blevet slået fast, siger Jens Philipsen, leder af Danhostel Ribe
  Du kan se et lille udbud af, hvad Ribe har at byde på i billederserien for oven
  Her kan du se, hvorfor lige præcis Ribe løb med sejren
  